proxectonos/corpus_dominio_legal_administrativo_tmp huggingface dataset:
ORDE do 1 de decembro de 2016 pola que se modifica a Orde do 12 de agosto de 2016 pola que se establecen as bases reguladoras das subvencións que desenvolverán as corporacións locais para a posta en marcha de programas de axudas económicas a familias con menores a cargo para a compensación dos seus gastos farmacéuticos, e se procede á súa convocatoria para os anos 2016 e 2017.
Consellería de Política Social — III. Outras disposicións — 05/12/2016

No
Diario Oficial de Galicia
núm. 161, do venres 26 de agosto de 2016, publicouse a Orde do 12 de agosto pola que se establecen as bases reguladoras das subvencións que desenvolverán as corporacións locais para a posta en marcha de programas de axudas económicas a familias con menores a cargo para a compensación dos seus gastos farmacéuticos, e se procede á súa convocatoria para os anos 2016 e 2017.
No artigo 15, punto 2, letra a), establécese: «a) A xustificación correspondente a 2016 presentarase con data límite do 5 de decembro de 2016, mediante a presentación da solicitude de pagamento, documentación xustificativa do gasto realizado segundo o exposto no seguinte punto».
A tardía data de publicación da convocatoria determinou que a fase de instrución e a resolución dos expedientes finalizase máis alá das datas inicialmente previstas, polo que, co fin de garantir a maior eficacia posible da convocatoria, é necesario modificar o prazo de xustificación inicialmente establecido.
En consecuencia, en uso das facultades que teño atribuídas pola Lei 1/1983, do 22 de febreiro, de normas reguladoras da Xunta e da súa Presidencia, e en virtude do Decreto 176/2015, do 3 de decembro, polo que se establece a estrutura orgánica da Consellería de Política Social,
RESOLVO:
Artigo único.
Modificación da Orde do 12 de agosto de 2016 pola que se establecen as bases reguladoras das subvencións que desenvolverán as corporacións locais para a posta en marcha de programas de axudas económicas a familias con menores a cargo para a compensación dos seus gastos farmacéuticos, e se procede á súa convocatoria para os anos 2016 e 2017
A letra a) do punto 2 do artigo 15 queda redactada como segue:
«a) A xustificación correspondente a 2016 presentarase con data límite do 19 de decembro de 2016, mediante a presentación da solicitude de pagamento, documentación xustificativa do gasto realizado segundo o exposto no seguinte punto».
Disposición derradeira única.
Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 1 de decembro de 2016
RESOLUCIÓN do 22 de novembro de 2016, da Dirección Xeral de Enerxía e Minas, pola que se dá publicidade dos beneficiarios das axudas concedidas ao abeiro da Orde do 28 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2016 (código do procedemento IN532A).
Consellería de Economía, Emprego e Industria — III. Outras disposicións — 05/12/2016

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 13.4 da Lei 4/2006, do 30 de xuño, de transparencia e boas prácticas na Administración pública galega; no artigo 19 da Orde do 28 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2016 (código do procedemento IN532A), publícase por medio desta resolución o extracto das axudas outorgadas pola Consellería de Economía, Emprego e Industria ao abeiro da dita orde.
a) Norma reguladora da convocatoria: Orde do 28 de decembro de 2015 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal radicadas na Comunidade Autónoma de Galicia (Plan Renove de ascensores), e se procede á súa convocatoria para o ano 2016 (código do procedemento IN532A).
b) Aplicación orzamentaria: 09.20.732A.781.0.
c) Crédito orzamentario: 1.500.000,00 euros.
d) Destinatarios: comunidades de propietarios de edificios de vivendas en réxime de propiedade horizontal da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 22 de novembro de 2016
CORRECCIÓN de erros. Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Consellería do Medio Rural — III. Outras disposicións — 09/12/2016

Advertido erro na citada orde, publicada no
Diario Oficial de Galicia
número 20, do 1 de febreiro de 2016, cuxa corrección de erros foi publicada no
Diario Oficial de Galicia
número 85, do 4 de maio de 2016, cómpre facer as oportunas correccións no sentido que se indica a seguir:
Na páxina 3560, o artigo 38, onde di: «Estas axudas concederánselles aos agricultores que cumpran os requisitos para seren beneficiarios e as condicións de elixibilidade, co obxectivo de compensar as perdas de ingresos e os custos adicionais derivados das desvantaxes provocadas polas limitacións de distinta natureza que afrontan as explotacións agrarias nas zonas de montaña e noutras zonas con limitacións naturais distintas das de montaña. De acordo co establecido no artigo 31.4 do Regulamento (UE) nº 1305/2013 do Parlamento Europeo e do Consello, no caso de beneficiarios con superficie indemnizable en zonas de montaña e noutras zonas con limitacións naturais distintas das de montaña, a redución do importe unitario da axuda indicado nos artigos 41 e 44 farase tendo en conta a superficie indemnizable da explotación no conxunto de ambas as zonas empezando o cómputo polas zonas de montaña», debe dicir: «Estas axudas concederánselles aos agricultores que cumpran os requisitos para ser beneficiarios e as condicións de elixibilidade, co obxectivo de compensar as perdas de ingresos e os custos adicionais derivados das desvantaxes provocadas polas limitacións de distinta natureza que afrontan as explotacións agrarias nas zonas de montaña e noutras zonas con limitacións naturais distintas das de montaña».
ORDE do 21 de novembro de 2016 pola que se autorizan as ensinanzas básicas iniciais de persoas adultas nos niveis I e II, no IES Lama das Quendas de Chantada.
Consellería de Cultura, Educación e Ordenación Universitaria — III. Outras disposicións — 09/12/2016

O Estatuto de autonomía de Galicia, no seu artigo 31, dispón que é competencia plena da Comunidade Autónoma galega o regulamento e administración do ensino en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que, conforme o punto primeiro do seu artigo 81, o desenvolven, e das facultades que lle atribúe ao Estado o artigo 149.1.30 da Constitución.
A Lei orgánica 2/2006, do 3 de maio, de educación, considera a educación como unha aprendizaxe permanente e no seu artigo 66 establece que a educación para persoas adultas ten a finalidade de ofrecer a todos os maiores de dezaoito anos a posibilidade de adquirir, actualizar, completar ou ampliar os seus coñecementos e aptitudes para o seu desenvolvemento persoal e profesional.
A Orde do 24 de xuño de 2008 pola que se regula a educación básica para persoas adultas e se establece o seu currículo na Comunidade Autónoma de Galicia, sinala no seu artigo 9.2 que poderán impartir a educación secundaria para persoas adultas, nas súas distintas modalidades, aqueles centros autorizados para cada unha delas pola Consellería de Cultura, Educación e Ordenación Universitaria.
Analizadas as necesidades educativas xurdidas e a oferta de modalidades en funcionamento, resulta aconsellable ampliar esta oferta, coa finalidade de mellorar a atención deste alumnado.
Por todo canto antecede, e logo do informe favorable da Dirección Xeral de Educación, Formación Profesional e Innovación Educativa e por proposta da Dirección Xeral de Centros e Recursos Humanos,
Artigo único. Autorización de ensinanzas
Autorízase a implantación das ensinanzas básicas iniciais para persoas adultas, niveis I e II, no IES Lama das Quendas de Chantada (Lugo), código 27003151.
Disposición derradeira primeira. Autorizacións
Autorízanse a Dirección Xeral de Educación, Formación Profesional e Ensinanzas Especiais e a Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de novembro de 2016
CORRECCIÓN de erros. Orde do 28 de outubro de 2016 pola que se establecen as bases reguladoras xerais e a convocatoria para o ano 2016 para a concesión de subvencións, en réxime de concorrencia competitiva, a organizacións de produtores pesqueiros e de asociacións de organizacións de produtores pesqueiros do sector dos produtos da pesca e da acuicultura no ámbito exclusivo da Comunidade Autónoma de Galicia, para a preparación e aplicación dos plans de produción e comercialización, cofinanciadas co Fondo Europeo Marítimo e de Pesca (FEMP).
Consellería do Mar — III. Outras disposicións — 09/12/2016

Advertido erro na Orde do 28 de outubro de 2016 pola que se establecen as bases reguladoras xerais e a convocatoria para o ano 2016 para a concesión de subvencións, en réxime de concorrencia competitiva, a organizacións de produtores pesqueiros e de asociacións de organizacións de produtores pesqueiros do sector dos produtos da pesca e da acuicultura no ámbito exclusivo da Comunidade Autónoma de Galicia, para a preparación e aplicación dos plans de produción e comercialización, cofinanciadas co Fondo Europeo Marítimo e de Pesca (FEMP), publicada no
Diario Oficial de Galicia
, núm. 218, do martes 15 de novembro de 2016, procédese a realizar a seguinte rectificación:
Na páxina 50.383, artigo 17, punto 2, letra b, onde di: «...as xefaturas do Servizo de Mercados da Consellería do Mar de cada unha das xefaturas territoriais», debe dicir: «...as xefaturas dos servizos de Competitividade e Innovación Tecnolóxica das xefaturas territoriais da Consellería do Mar».
A publicación da presente corrección de erros non modifica o prazo de presentación de solicitudes sinalado no artigo 13 da citada Orde do 28 de outubro de 2016.
RESOLUCIÓN do 22 de novembro de 2016, da Secretaría Xeral Técnica da Consellería de Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no primeiro e segundo cuadrimestre do ano 2016.
Consellería de Cultura, Educación e Ordenación Universitaria — III. Outras disposicións — 09/12/2016

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo 1. Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de xaneiro, febreiro, marzo e abril do ano 2016, que se incorpora como anexo I a esta resolución.
Artigo 2. Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de maio, xuño, xullo e agosto do ano 2016, que se incorpora como anexo II a esta resolución.
Santiago de Compostela, 22 de novembro de 2016
ORDE do 1 de decembro de 2016 pola que fai pública a ampliación da dotación orzamentaria para a concesión das axudas establecidas na Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 07/12/2016

A Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016 (
Diario Oficial de Galicia
núm. 143, do 29 de xullo), establece no seu artigo 1.3, no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais.
En consecuencia, como existen outras dotacións que poden ser utilizadas para os mesmos fins como consecuencia dos remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
Artigo 1
Amplíase o importe total das axudas que se van conceder ao abeiro do Programa de incentivos ás empresas de inserción laboral (EIL), regulado na Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2016:
09.40.322C 470.2, código de proxecto 2015 00561, na contía de 73.000 €.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 1 de decembro de 2016
ORDE do 1 de decembro de 2016 pola que se fai pública a ampliación da dotación orzamentaria para a concesión das axudas establecidas na Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 07/12/2016

A Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2016 (Diario Oficial de Galicia núm. 153, do 12 de agosto), establece no seu artigo 1.3, no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais.
En consecuencia, como existen outras dotacións que poden ser utilizadas para os mesmos fins como consecuencia dos remanentes doutras convocatorias financiadas con cargo a créditos incluídos no mesmo programa e servizo, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
Artigo 1
Amplíase o importe total das axudas que se van conceder ao abeiro do Programa para a promoción da integración laboral das persoas con discapacidade en centros especiais de emprego, regulado no capítulo II da Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2016, na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2016:
09.40.322C.470.0, código de proxecto 201600309, na contía de 986.821,22 €.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 1 de decembro de 2016
RESOLUCIÓN do 28 de novembro de 2016 pola que se publica o acordo do Consello de Goberno que establece prazos máximos para optar a graos de licenciatura.
Universidade de Vigo — III. Outras disposicións — 07/12/2016

A Lei orgánica 4/2007, do 12 de abril, pola que se modifica a Lei orgánica 6/2001, do 21 de decembro, de universidades, establece unha nova estrutura das ensinanzas e títulos universitarios españois en consonancia cos obxectivos establecidos para a construción do Espazo Europeo de Educación Superior.
Debido á implantación dos estudos de grao, as titulacións LRU extínguense na Universidade de Vigo nos tres cursos académicos seguintes, de acordo coas súas directrices propias sobre Estrutura e Organización Académica dos Plans de Estudos, aprobadas pola Xunta de Goberno do 13 de setembro de 1999. Na Universidade de Vigo están extinguidas todas as licenciaturas excepto a de Física (que se extinguirá definitivamente o 31 de agosto de 2017).
Tendo en conta a extinción das titulacións LRU, cómpre establecer un prazo máximo para que o alumnado licenciado interesado poida optar ao grao de licenciatura pola Universidade de Vigo nalgunha das dúas modalidades: exame de grao ou tese de licenciatura.
Por isto, o Consello de Goberno, na súa sesión do 24 de novembro de 2016,
ACORDA:
1. Prazo para a solicitude do grao de licenciatura.
Establécese un prazo máximo para a solicitude do grao de licenciatura (modalidade: exame de grao ou tese de licenciatura):
2. Prazo para a defensa do grao de licenciatura.
Establécese un prazo máximo para a defensa do grao de licenciatura (modalidade: exame de grao ou tese de licenciatura):
Vigo, 28 de novembro de 2016
CORRECCIÓN de erros. Resolución do 5 de agosto de 2016 pola que se dá publicidade do acordo do Consello de Dirección que aproba as bases reguladoras das axudas para o desenvolvemento do Plan Foexga 2016-2017, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, así como a selección de entidades colaboradoras que participarán na súa xestión, e se procede á súa convocatoria en réxime de concorrencia non competitiva.
Instituto Galego de Promoción Económica — III. Outras disposicións — 07/12/2016

Advertidos erros na referida resolución, publicada no DOG número 165, do 1 de setembro de 2016, procede facer a seguinte corrección:
– Na páxina 38775, na letra e) do punto 6 do artigo 20, onde di:
«e) Facturas dos provedores ás entidades colaboradoras, para os efectos de comprobar o gasto efectivo da acción subvencionada, que deben reflectir os seguintes datos e estaren emitidas entre a data de solicitude de axuda e o prazo máximo de execución do proxecto establecido na resolución de convocatoria destas axudas: (…)».
Debe dicir:
«e) Facturas dos provedores ás entidades colaboradoras, para os efectos de comprobar o gasto efectivo da acción subvencionada, que deben reflectir os seguintes datos e estaren emitidas entre a data de solicitude de axuda e o prazo máximo de xustificación do proxecto establecido na resolución de convocatoria destas axudas: (…)».
RESOLUCIÓN do 28 de novembro de 2016 pola que se aproba o modelo de cuestionario de autoavaliación dos hoteis.
Axencia Turismo de Galicia — III. Outras disposicións — 07/12/2016

O 1.6.2016 publicouse no
Diario Oficial de Galicia
(DOG) núm. 103, o Decreto 57/2016, do 12 de maio, polo que se establece a ordenación dos establecementos hoteleiros.
De conformidade co disposto no artigo 3.3 do citado Decreto 57/2016, do 12 de maio, os establecementos hoteleiros divídense, segundo o previsto no artigo 56 da Lei 7/2011, do 27 de outubro, do turismo de Galicia, nos seguintes grupos:
a) Grupo I: hoteis.
b) Grupo II: pensións.
No que respecta aos establecementos do grupo I: hoteis, o decreto regula un novo sistema de clasificación, no que a persoa titular do hotel deberá efectuar a autoavaliación do establecemento considerando os seguintes criterios:
a) Os requisitos xerais establecidos no decreto.
b) Os criterios que se establecen con carácter obrigatorio para cada categoría no anexo.
c) Os criterios de libre elección establecidos no anexo.
Para desenvolver a actividade de aloxamento turístico na modalidade do grupo I: hoteis, ademáis de presentar a declaración responsable na que se manifeste o cumprimento dos requisitos previstos na normativa turística para a clasificación pretendida e o compromiso de mantelos durante o tempo de vixencia da actividade, deberá achegarse o cuestionario de autoavalicación.
A disposición adicional terceira do Decreto 57/2016, do 12 de maio, establece que o modelo de cuestionario de autoavaliación será aprobada pola persoa titular da Dirección da Axencia Turismo de Galicia, e que a resolución de aprobación do modelo será publicada na páxina web da Axencia e no DOG.
Polo exposto,
Primeiro. Aprobar o modelo de cuestionario de autoavaliación dos establecementos hoteleiros do grupo I: hoteis, que se incorpora como anexo a esta resolución.
Este modelo estará dispoñible na páxina web da Axencia Turismo de Galicia,
http://www.turismo.gal/, onde se poderá descargar e cubrir de acordo cos criterios establecidos para a súa presentación telemática, facilitando utilidades para levar a cabo unha correcta e sinxela autoavaliación.
Segundo. Acordar a publicación desta resolución na páxina web da Axencia e no
Diario Oficial de Galicia
.
Santiago de Compostela, 28 de novembro de 2016
ORDE do 1 de decembro de 2016 pola que se fai pública a ampliación da dotación orzamentaria para a concesión das axudas establecidas na Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 07/12/2016

A Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016 (
Diario Oficial de Galicia
núm. 248, do 30 de decembro de 2015), establece no seu artigo 1.3, no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
Artigo 1
Amplíase o importe total das axudas que se van conceder ao abeiro do Programa de promoción da integración laboral das persoas con discapacidade na empresa ordinaria, regulado no capítulo II da Orde do 29 de decembro de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria, e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2016, nas seguintes contías e aplicacións orzamentarias que figuran dotadas nos orzamentos xerais da Comunidade Autónoma de Galicia para o ano 2016:
09.40.322C.470.0, código de proxecto 201600309, na contía de 200.000 €.
09.40.322C.481.2, código de proxecto 201600309, na contía de 50.000 €.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 1 de decembro de 2016
DECRETO 172/2016, do 9 de decembro, polo que se dispón que cese Juan Carlos Argüello Fernández como presidente do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 12/12/2016

En virtude do establecido no artigo 4.13 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 4.1 do Decreto 223/2005, do 16 de xuño, polo que se aproba o Regulamento de organización e funcionamento do Xurado de Expropiación de Galicia, por proposta da conselleira de Infraestruturas e Vivenda, e logo de deliberación do Consello da Xunta de Galicia, na súa reunión do día nove de decembro de dous mil dezaseis,
Que cese, por petición propia, Juan Carlos Argüello Fernández como presidente do Xurado de Expropiación de Galicia, agradecéndolle os servizos prestados.
Santiago de Compostela, nove de decembro de dous mil dezaseis
RESOLUCIÓN do 1 de decembro 2016 pola que se publica a concesión dos premios extraordinarios nas ensinanzas artísticas profesionais nas modalidades de música, danza e de artes plásticas e deseño na Comunidade Autónoma de Galicia, correspondentes ao curso 2015/16, convocados pola Orde do 14 de xullo de 2016 (Diario Oficial de Galicia do 2 de agosto).
Consellería de Cultura, Educación e Ordenación Universitaria — III. Outras disposicións — 16/12/2016

A Orde do 14 de xullo de 2016 pola que se convocan os premios extraordinarios nas ensinanzas artísticas profesionais nas modalidades de música, danza e de artes plásticas e deseño na Comunidade Autónoma de Galicia, correspondentes ao curso 2015/16, establece no seu artigo 11.1, que o titular da Dirección Xeral de Educación, Formación Profesional e Innovación Educativa elevará a proposta feita polo xurado de selección ao conselleiro de Cultura, Educación e Ordenación Universitaria, que emitirá a correspondente resolución de adxudicación para a súa publicación no
Diario Oficial de Galicia
.
Unha vez resolta a convocatoria, publicadas as cualificacións provisionais obtidas polos candidatos e candidatas no portal educativo https://www.edu.xunta.es, resoltas as reclamacións presentadas, vista a acta coa proposta definitiva do tribunal de adxudicación dos premios extraordinarios e por proposta do director xeral de Educación, Formación Profesional e Innovación Educativa,
RESOLVO:
Primeiro. Conceder os premios extraordinarios nas ensinanzas artísticas profesionais nas modalidades de música, danza e de artes plásticas e deseño na Comunidade Autónoma de Galicia, correspondentes ao curso 2015/16 ao alumnado que figura no anexo desta resolución.
Segundo. Esta resolución de adxudicación dos premios poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 1 de decembro de 2016
Modalidade de música
Modalidade de danza
Modalidade de artes plásticas e deseño
RESOLUCIÓN do 13 de decembro de 2016, da Secretaría Xeral da Emigración, pola que se amplía a dotación orzamentaria da Resolución do 15 de febreiro de 2016 pola que se aproban as bases reguladoras para a concesión das axudas extraordinarias a persoas emigrantes galegas retornadas, e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/12/2016

A Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2016, publicada no DOG núm. 41, do 1 de marzo de 2016, recolle, no seu artigo 2, que para a concesión destas axudas se destinará un crédito de cento cincuenta mil euros (150.000 €) con cargo á aplicación orzamentaria 04.30.312C.480.0, dos orzamentos xerais da Comunidade Autónoma de Galicia para o ano 2016. Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación.
Ao terse producido remanentes doutras convocatorias financiadas con cargo a outros créditos incluídos no mesmo programa, e toda vez que o crédito inicialmente destinado a esta convocatoria, resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 88/2013, do 30 de maio, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único
Primeiro. Amplíase a dotación orzamentaria prevista na Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2016, na contía de 75.000 euros na aplicación 04.30.312C.480.0.
Segundo. Esta ampliación non afecta o prazo para a presentación de solicitudes establecido na dita resolución nin o resto do seu articulado.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 13 de decembro de 2016
RESOLUCIÓN do 16 de novembro de 2016 pola que se dá publicidade aos convenios de colaboración subscritos no segundo cuadrimestre do ano 2016.
Academia Galega de Seguridade Pública — III. Outras disposicións — 13/12/2016

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de maio, xuño, xullo e agosto do ano 2016, que se incorpora como anexo a esta resolución.
A Estrada, 16 de novembro de 2016
ORDE do 28 de novembro de 2016 pola que se conceden os premios de educación secundaria obrigatoria ao esforzo e á superación persoal correspondentes ao curso 2015/16, convocados mediante a Orde do 4 de agosto de 2016.
Consellería de Cultura, Educación e Ordenación Universitaria — III. Outras disposicións — 13/12/2016

Mediante a Orde do 4 de agosto de 2016 convócanse os premios de educación secundaria obrigatoria ao esforzo e á superación persoal, correspondentes ao curso 2015/16 (DOG do 19). No artigo 12 a citada orde establece que a persoa titular da Dirección Xeral de Educación, Formación Profesional e Innovación Educativa elevará a proposta feita pola comisión de selección á persoa titular da Consellería de Cultura, Educación e Ordenación Universitaria, que emitirá a correspondente orde de adxudicación para a súa publicación no Diario Oficial de Galicia que recollerá a relación de códigos alfanuméricos dos premiados.
Vista a proposta feita pola comisión de selección, por proposta do director xeral de Educación, Formación Profesional e Innovación Educativa, de acordo co establecido no artigo 12.2 da orde de convocatoria
Primeiro. Adxudicar os premios de educación secundaria obrigatoria ao esforzo e á superación persoal, correspondentes ao curso 2015/16, aos alumnos e alumnas que figuran na seguinte relación:
Segundo. Cada alumno ou alumna premiados recibirá 750 € que se farán efectivos con cargo á partida orzamentaria 10.50.423A.480.1 dos orzamentos do ano 2016.
Terceiro. Esta orde poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administacións públicas, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de novembro de 2016
ORDE do 28 de novembro de 2016 pola que se autoriza o cambio de denominación do instituto de educación secundaria de Ponteareas, no concello de Ponteareas.
Consellería de Cultura, Educación e Ordenación Universitaria — III. Outras disposicións — 13/12/2016

De conformidade co previsto nos artigos 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Pontevedra.
Concello: Ponteareas.
Código: 36024781.
Denominación actual: instituto de educación secundaria de Ponteareas.
Nova denominación: instituto de educación secundaria do Barral.
Santiago de Compostela, 28 de novembro de 2016
DECRETO 174/2016, do 24 de novembro, polo que se aproba o cambio de titularidade dun muro situado na marxe esquerda da AC-162, no p.q. 0+600, a prol do Concello de Sada.
Consellería de Infraestruturas e Vivenda — III. Outras disposicións — 13/12/2016

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas, e logo do acordo entre as administracións afectadas.
Por outra parte, a citada lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O 25 de marzo de 2014 a Axencia Galega de Infraestruturas e o Concello de Sada asinaron un convenio de colaboración cuxo obxecto era a estabilización dun noiro no p.q. 0+600 da estrada AC-162. As obras consistiron na execución dun muro de contención debido ao desprendemento do noiro causado polas intensas choivas.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do muro situado na marxe esquerda da AC-162, no p.q. 0+600, a prol do Concello de Sada.
De conformidade co anteriormente exposto, por proposta da conselleira de Infraestruturas e Vivenda, logo de deliberación do Consello da Xunta de Galicia na súa reunión do día vinte e catro de novembro de dous mil dezaseis,
Artigo 1
Apróbase o cambio de titularidade a prol do Concello de Sada:
– Muro situado na marxe esquerda da AC-162, no p.q. 0+600.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Sada deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega.
Artigo 4
Corresponderanlle ao Concello de Sada, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que poida corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, vinte e catro de novembro de dous mil dezaseis
EXTRACTO da Orde do 13 de abril de 2016 pola que se convocan axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2016.
Consellería de Cultura, Educación e Ordenación Universitaria — III. Outras disposicións — 29/04/2016

BDNS (Identif.): 304753.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións ( http://www.pap.minhap.gob.es/bdnstrans/index ):
Primeiro. Beneficiarios
As confederacións e federacións de pais de alumnos e as asociacións de pais de alumnos de centros de educación especial da Comunidade Autónoma de Galicia.
Segundo. Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como os derivados da xestión administrativa, adquisición de material non inventariable e mantemento ordinario das instalacións desde o 1 de xaneiro ata o 31 de outubro de 2016.
Terceiro. Bases reguladoras
Orde do 13 de abril de 2016 pola que se convocan axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2016.
Cuarto. Importe
Trinta (30) axudas cunha dotación total de 73.674,02 euros, cantidade que procede de fondos propios da Comunidade Autónoma de Galicia e do Ministerio de Educación, Cultura e Deporte.
Quinto. Prazo de presentación de solicitudes
Será dun mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 13 de abril de 2016
CORRECCIÓN de erros. Orde do 31 de marzo de 2016 pola que se establecen as bases para a concesión de subvencións ás entidades locais de Galicia para a promoción do uso da lingua galega, e se procede á súa convocatoria (ED115A).
Consellería de Cultura, Educación e Ordenación Universitaria — III. Outras disposicións — 29/04/2016

Advertidos erros na Orde do 31 de marzo de 2016 pola que se establecen as bases para a concesión de subvencións ás entidades locais de Galicia para a promoción do uso da lingua galega, e se procede á súa convocatoria (DOG número 74, do 19 de abril), cómpre facer as seguintes correccións:
Na páxina 14128 no anexo I, segundo recadro, onde di: «Proxecto descritivo e orzamento de gastos da modalidade solicitada (anexo III)», debe dicir: «Proxecto descritivo e orzamento de gastos da modalidade solicitada (anexo II)». Na mesma páxina, cuarto recadro, onde di: «Anexo IV (só para os agrupamentos)», debe dicir: «Anexo III (só para agrupamentos)».
Esta corrección de erros non modifica o prazo de presentación das solicitudes, que finalizará o día 19 de maio de 2016.
EXTRACTO da Orde do 9 de xuño de 2016 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2016.
Consellería de Cultura, Educación e Ordenación Universitaria — III. Outras disposicións — 29/06/2016

BDNS (Identif.): 309785.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións ( http://www.pap.minhap.gob.es/bdnstrans/index ).
Primeiro. Beneficiarios
Persoal docente funcionario de carreira que imparta as ensinanzas establecidas na Lei orgánica 2/2006, do 3 de maio, de educación, con destino en centros docentes públicos en que exerza docencia directa co alumnado, equipos de orientación específicos, postos de asesoría dentro da estrutura administrativa da Consellería e na Inspección educativa.
Persoas en situación de interinidade que manteñan esta condición tanto no momento da presentación da solicitude como no momento da resolución
Segundo. Obxecto
Reintegro individual de gastos derivados da participación como asistente a actividades de formación non organizadas polas estruturas de formación da Consellería que se desenvolvan na Comunidade Autónoma de Galicia, no resto do territorio español ou no estranxeiro, e que se desenvolvan entre os días 1 de xaneiro e 31 de decembro de 2016.
Os reintegros cobren exclusivamente os gastos de matrícula e desprazamento, sen incluíren os gastos de mantenza e aloxamento.
Terceiro. Bases reguladoras
Orde do 9 de xuño de 2016 pola que se regula o procedemento para o reintegro individual de gastos por asistencia a actividades de formación do profesorado non universitario para o ano 2016.
Cuarto. Importe
Os reintegros concederanse segundo os seguintes tipos e límites que se indican:
Tipo I, na Comunidade Autónoma de Galicia, ata un máximo de 100 euros.
Tipo II, no resto do territorio español, ata un máximo de 150 euros.
Tipo III, no estranxeiro, ata un máximo de 600 euros.
Tipo IV, reintegros vinculados a estadías:
a) Ámbito europeo, ata un máximo de 1.200 euros.
b) Ámbito extraeuropeo, ata un máximo de 2.000 euros.
Quinto. Prazo de presentación de solicitudes
O prazo de presentación será de polo menos 10 días naturais de antelación con respecto á data do comezo da actividade.
Para as actividades formativas que comezaron a partir do 1 de xaneiro, así como para aquelas que comecen a partir do día da publicación desta orde e que non poidan cumprir o prazo de solicitude de 10 días naturais de antelación, a solicitude entenderase en prazo sempre que sexa presentada dentro dos 15 días naturais a partir do día seguinte ao da publicación desta orde no DOG.
O último día do prazo para a presentación das solicitudes é o 15 de outubro de 2016.
Santiago de Compostela, 9 de xuño de 2016
RESOLUCIÓN do 30 de maio de 2016, da Secretaría Xeral Técnica da Consellería de Infraestruturas e Vivenda, pola que se dá publicidade do convenio de colaboración subscrito no primeiro cuadrimestre de 2016.
Consellería de Infraestruturas e Vivenda — III. Outras disposicións — 29/06/2016

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), publícase no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo único.
Dar publicidade ao convenio subscrito pola Consellería de Infraestruturas e Vivenda no primeiro cuadrimestre do ano 2016, que se incorpora como anexo a esta resolución.
Santiago de Compostela, 30 de maio de 2016
ORDE do 6 de xuño de 2016 pola que se autoriza o cambio de denominación do colexio de educación infantil e primaria Virxe da Soidade do concello de Lugo.
Consellería de Cultura, Educación e Ordenación Universitaria — III. Outras disposicións — 29/06/2016

De conformidade co previsto no artigo 8.1 do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, DOG do 21 de outubro, por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
Provincia: Lugo.
Concello: Lugo.
Código: 27006292.
Denominación actual: colexio de educación infantil e primaria Virxe da Soidade.
Nova denominación: colexio de educación infantil e primaria As Gándaras.
Santiago de Compostela, 6 de xuño de 2016
DECRETO 146/2016, do 13 de novembro, polo que se establece a estrutura orgánica da Xunta de Galicia.
Presidencia da Xunta de Galicia — I. Disposicións xerais — 14/11/2016

Elixido e investido polo Parlamento de Galicia dos poderes propios do presidente da Xunta de Galicia, segundo o Estatuto de autonomía, conforme o disposto nos artigos 15 e 18 da Lei 1/1983, do 22 de febreiro, de normas reguladoras da Xunta e da súa Presidencia, en virtude das atribucións que me confire o artigo 26.1, do mesmo texto legal, e para establecer a estrutura orgánica do Goberno de Galicia con adecuación ás competencias que ten asumidas e son propias da Comunidade Autónoma, e tendo en conta os criterios de eficacia e economía que deben inspirar a actuación e a organización administrativa,
Artigo 1
A Xunta de Galicia estará integrada pola Vicepresidencia e consellerías que a seguir se relacionan:
– Vicepresidencia e Consellería de Presidencia, Administracións Públicas e Xustiza.
– Consellería de Facenda.
– Consellería de Medio Ambiente e Ordenación do Territorio.
– Consellería de Infraestruturas e Vivenda.
– Consellería de Economía, Emprego e Industria.
– Consellería de Cultura, Educación e Ordenación Universitaria.
– Consellería de Sanidade.
– Consellería de Política Social.
– Consellería do Medio Rural.
– Consellería do Mar.
Artigo 2
A orde de prelación das consellerías manterase segundo o establecido no artigo anterior.
Disposición transitoria primeira
Mentres non se proceda ao desenvolvemento da estrutura contida neste decreto, os órganos superiores e de dirección existentes manterán a súa estrutura e funcións.
Disposición derrogatoria
Quedan derrogadas cantas disposicións de igual ou inferior rango se opoñan ao disposto neste decreto.
Disposición derradeira primeira
O Consello da Xunta de Galicia adoptará as medidas necesarias para adecuar a estrutura dos distintos órganos obxecto de regulación deste decreto.
Disposición derradeira segunda
A Consellería de Facenda realizará as modificacións e habilitacións orzamentarias precisas para o cumprimento do previsto neste decreto.
Disposición derradeira terceira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, trece de novembro de dous mil dezaseis